**Bátya Község Önkormányzata Képviselő-testületének 13/2016. (XI. 15.) önkormányzati rendelete**

**a szociális tűzifa támogatás helyi szabályairól**

Bátya Község Önkormányzata Képviselő-testülete az Alaptörvény 32. Cikk (2) bekezdésében meghatározott eredeti jogalkotói hatáskörében, a szociális igazgatásról és a szociális ellátásokról szóló 1993. évi III. törvény 26. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva, a következőket rendeli el:

**1. §** Bátya Község Önkormányzat Képviselő-testülete térítésmentesen természetbeni
támogatásként szociális tűzifát biztosít azon szociálisan rászoruló személyeknek, akik Bátya
község közigazgatási területén bejelentett lakóhellyel vagy tartózkodási hellyel rendelkeznek,
életvitelszerűen itt élnek és az e rendeletben meghatározott egyéb feltételeknek megfelelnek.

**2. §** (1) Szociális célú tűzifa támogatás nyújtható annak a személynek, akinek

a) családjában az egy főre jutó jövedelem nem haladja meg az öregségi nyugdíj mindenkori legkisebb összegének 200 %-át,

b) egyedül élő esetén jövedelme nem haladja meg az öregségi nyugdíj mindenkori legkisebb összegének 250 %-át.

1. A szociális rászorultság megállapításánál előnyt élvez, aki

a) a szociális igazgatásról és a szociális ellátásokról szóló 1993. évi III. törvény szerint

aa) aktív korúak ellátására,

ab) időskorúak járadékára,

ac) tekintet nélkül annak természetbeni vagy pénzbeli formában történő nyújtására települési támogatásra jogosult (különösen a lakhatáshoz kapcsolódó rendszeres kiadások viselésével kapcsolatos támogatásban részesülők), valamint

b) a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő családban él.

1. A szociális tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától.
2. A tűzifa támogatás mértéke háztartásonként legfeljebb 5 m3 tűzifa lehet.

**3. §** Nem jogosult szociális tűzifa támogatásra az a személy, aki olyan ingatlan
vonatkozásában kér támogatást, mely tűzifával nem fűthető, továbbá amely üresen áll,
életvitelszerűen nem lakott.

**4. §** (1) A támogatás iránti kérelmeket a Bátyai Polgármesteri Hivatal szociális ügyintézőjénél beszerezhető formanyomtatványon lehet benyújtani.

(2)A kérelmeket legkésőbb 2016. december 5. napjáig lehet benyújtani.

1. A benyújtott szociális célú tűzifa juttatás iránti kérelmeket első fokon a polgármester bírálja el, legkésőbb 2016. december 16. napjáig.
2. A juttatott tűzifa mennyiségét a polgármester a beérkezett kérelmek alapján dönti el.
3. A döntést követő 5 munkanapon belül a polgármester gondoskodik a tűzifa kiszállításáról. A szociális célú tűzifa szállításából és a rászorulókhoz való eljuttatásából származó költségeket Bátya Község Önkormányzata viseli, a szociális célú tűzifában részesülőtől ellenszolgáltatást nem kér.
4. Bátya Község Önkormányzata a szociális tűzifában részesülőktől ellenszolgáltatást nem kér.
5. A szociális tűzifa átvételét átvételi elismervény kiállításával kell igazolni 2 példányban, melyből egy példány az Önkormányzatot, egy példány a támogatásban részesültet illet meg. Az átvételi elismervényben fel kell tüntetni a támogatásban részesült nevét, a tüzelőanyag fajtáját, valamint az átvétel idejét.
6. **§** A szociális célú tűzifa támogatás kizárólagos forrása Bátya Község Önkormányzata számára megállapított támogatási összeg. A forrás felhasználását követően benyújtott kérelmeket - függetlenül attól, hogy azok a 2. §-ban meghatározott feltételeknek megfelelnek-e és a 4. §-ban meghatározott határidőre érkeztek-e el kell utasítani.
7. **§** Ez a rendelet kihirdetését követő napon lép hatályba, és 2017. március 31. napján hatályát veszti.

Bátya, 2016. november 10.

 Zsebics Ilona Bukros Noémi Linda

 polgármester jegyző

Kihirdetési záradék:

Kihirdetve: 2016. november 15.

Buros Noémi Linda

 jegyző